
L E G E 

pentru modificarea şi completarea Legii nr.461-XV 

din 30 iulie 2001 privind piaţa produselor petroliere


Parlamentul adoptă prezenta lege organică.

Art.I. – Legea nr.461-XV din 30 iulie 2001 privind piaţa produselor petroliere (Monitorul Oficial al Republicii Moldova, 2001, nr.107, art.821), cu modificările ulterioare, se modifică şi se completează după cum urmează:
1. În preambul, cuvîntul "stocării" se înlocuieşte cu cuvîntul "depozitării".

2. Articolul 2:
la definiţia noţiunii „depozit petrolier”, cuvîntul „stocării” se înlocuieşte cu cuvîntul „depozitării”;
după noţiunea „intensitate medie zilnică a comercializării produselor petroliere" se introduce noţiunea „sistem automatizat de evidenţă a produselor petroliere”, cu următorul cuprins:

„sistem automatizat de evidenţă a produselor petroliere - sistem care asigură evidenţa automatizată a importului, exportului (reexportului), tranzitului, transportării, depozitării şi comercializării produselor petroliere, precum şi analiza datelor evidenţei produselor petroliere;"

3. Articolul 7:
alineatul (3) va avea următorul cuprins: 
„(3) Licenţele şi autorizaţiile tehnice se eliberează, în conformitate cu prezenta lege şi cu alte acte normative, pe un termen de 5 ani.”
după alineatul (3) se introduce un nou alineat (4), cu următorul cuprins:

"(4) Autorizaţiile tehnice se eliberează în conformitate cu regulamentul aprobat de Guvern."

după alineatul (4) se introduce alineatul (5), cu următorul cuprins:
„(5) Cuantumul taxei pentru eliberarea licenţei se stabileşte anual în legea bugetului de stat. Cuantumul taxei pentru eliberarea autorizaţiei tehnice se stabileşte în actele legislative respective. Sumele încasate la eliberarea licenţelor şi autorizaţiilor tehnice se varsă integral la bugetul de stat."

alineatul (4) devine alineatul (6) şi litera c) va avea următorul cuprins:

"c) monitorizarea respectării de către titularul de licenţă şi de autorizaţie tehnică a condiţiilor licenţei şi/sau autorizaţiei tehnice, inclusiv a condiţiilor speciale pentru importatorii de produse petroliere principale;"
4. Articolul 8: 

la alineatul (1) litera c), după cuvintele "genurile de activitate " se introduc cuvintele "licenţiate şi";

la alineatul (2), cuvintele ", după caz," se exclud.
5. Articolul 12: 

după alineatul (2) se introduce un nou alineat (3), cu următorul cuprins:
"(3) Depozitarea produselor petroliere se va face numai în depozite petroliere şi staţii certificate de alimentare cu produse petroliere, iar comercializarea lor – numai prin intermediul staţiilor certificate de alimentare cu produse petroliere şi magazinelor specializate."

alineatul (3) devine alineatul (4).
6. Articolul 13:
la alineatul (2), după cuvintele "a produselor petroliere principale" se introduc cuvintele "şi gazelor lichefiate";
articolul se completează cu alineatul (4), cu următorul cuprins:
"(4) În clauzele suplimentare ale autorizaţiei tehnice se indică dotarea tehnică şi amplasarea depozitelor petroliere şi staţiilor certificate de alimentare cu produse petroliere."
7. Articolul 16:
 la alineatul (1), cuvintele "puncte vamale autorizate" se înlocuiesc cu cuvintele "punctele de trecere a frontierei vamale, care au autorizaţii respective";
la alineatul (2), cuvintele "punctele vamale" se înlocuiesc cu cuvintele "punctele de trecere a frontierei vamale".

8. Articolul 19:

alineatul (1) va avea următorul cuprins:  

"(1) Transportul produselor petroliere se efectuează cu mijloace de transport specializat, autorizate de Ministerul Transporturilor şi Comunicaţiilor în baza avizului Departamentului Standardizare şi Metrologie, cu respectarea cerinţelor ecologice şi de apărare împotriva incendiilor şi exploziilor."

la alineatul (2), cuvintele "în punctele vamale" se înlocuiesc cu cuvintele "în punctele de trecere a frontierei vamale", iar cuvintele "sistem automatizat" se înlocuiesc cu cuvintele "sistemul automatizat de evidenţă a produselor petroliere";

la alineatul (5), cuvintele „punctele vamale de intrare şi ieşire” se înlocuiesc cu cuvintele „punctele de trecere a frontierei vamale”.

9. Articolul 20:
la alineatul (1), cuvintele "sub supravegherea organului central de specialitate" se înlocuiesc cu cuvintele "sub supravegherea organelor centrale de specialitate, în conformitate cu schema de amplasare a staţiilor de alimentare cu produse petroliere şi a depozitelor petroliere pe teritoriul Republicii Moldova";
alineatul (7) va avea următorul cuprins:
"(7) Informaţia despre depozitele petroliere se include în sistemul automatizat de evidenţă a produselor petroliere."

10. La articolul 22 alineatul (2), cuvintele „Regulamentului de păstrare şi comercializare cu ridicata, prin sistem automatizat,” se înlocuiesc cu cuvintele „Regulamentului cu privire la depozitarea şi comercializarea cu ridicata, prin sistemul automatizat de evidenţă”. 
11. La articolul 23 alineatul (1), cuvintele „sistem automatizat” se înlocuiesc cu cuvintele „sistemul automatizat de evidenţă a produselor petroliere”.

12. Articolul 24:

la alineatul (1), cuvintele „transportate, păstrate" se înlocuiesc cu cuvintele "tranzitate, transportate, depozitate", iar cuvintele „sistem automatizat de evidenţă” – cu cuvintele „sistemul automatizat de evidenţă a produselor petroliere”;
după alineatul (1) se introduc două alineate noi, care devin alineatele (2) şi (3), cu următorul cuprins:
"(2) Evidenţa automatizată a importului, exportului (reexportului), tranzitării, transportării, depozitării şi comercializării produselor petroliere, analiza datelor evidenţei produselor petroliere, prezentarea informaţiei către autorităţile administraţiei publice şi publicarea ei în presă, în condiţiile legii, se efectuează prin sistemul automatizat de evidenţă a produselor petroliere.
(3) Autoritatea responsabilă de crearea, implementarea şi deservirea sistemului automatizat de evidenţă a produselor petroliere este desemnată de Guvern.”

alineatele (2)-(5) devin alineatele (4)-(7);

la alineatul (4), cuvintele „sistem automatizat” se înlocuiesc cu cuvintele „sistemul automatizat de evidenţă a produselor petroliere”;

alineatul (6):

în partea introductivă, după cuvintele „sistemul automatizat de evidenţă” se introduc cuvintele „a produselor petroliere”;
la litera a), cuvintele „alte organe centrale de specialitate împuternicite prezintă lunar” se înlocuiesc cu cuvintele „Ministerul Transporturilor şi Comunicaţiilor, Departamentul Standardizare şi Metrologie prezintă lunar, în termenele stabilite,", iar cuvîntul „stocarea" se înlocuieşte cu cuvîntul "depozitarea";
la litera b), după cuvîntul „lunar" se introduc cuvintele ", în termenele stabilite,";
la litera c), cuvintele "Departamentului Statistică şi Sociologie şi Agenţiei" se înlocuiesc cu cuvintele ", în termenele stabilite, Agenţiei, Ministerului Economiei, Ministerului Energeticii şi Departamentului Statistică şi Sociologie";
după litera c) se introduce o nouă literă d), cu următorul cuprins:
"d) agenţii economici care desfăşoară activitate de import şi comercializare a produselor petroliere prezintă lunar Inspectoratului Fiscal Principal de Stat şi trimestrial Agenţiei, Ministerului Economiei, Ministerului Energeticii, Departamentului Statistică şi Sociologie, în forma şi în termenele stabilite, date despre volumele produselor petroliere importate, exportate (reexportate), tranzitate, transportate, depozitate, comercializate cu ridicata sau cu amănuntul, preţurile la ele;"
litera d) devine litera e) şi se completează cu cuvintele "şi Departamentului Statistică şi Sociologie";
alineatul se completează cu litera f), cu următorul cuprins:
"f) Departamentul Vamal asigură lunar schimbul de informaţii privind importul de produse petroliere cu organele vamale ale ţărilor exportatoare şi prezintă aceste informaţii Inspectoratului Fiscal Principal de Stat, Agenţiei, Ministerului Economiei, Ministerului Energeticii şi Departamentului Statistică şi Sociologie."

articolul se completează cu alineatul (8), cu următorul cuprins:

(8) La procurarea, darea în exploatare a depozitelor petroliere şi staţiilor de alimentare cu produse petroliere, posesorii obiectelor menţionate, în scopul evidenţei lor în sistemul automatizat de evidenţă a produselor petroliere, vor comunica, în termen de 10 zile, despre aceasta autorităţilor administraţiei publice abilitate cu dreptul de a elibera licenţe şi autorizaţii tehnice."
13. Articolul 25: 

articolul se completează cu trei alineate noi, care devin alineatele (1), (2) şi (3), cu următorul cuprins:
"(1) Surplusul de produse petroliere depistat în timpul controlului de către organele abilitate şi nereflectat în darea de seamă prezentată Inspectoratului Fiscal Principal de Stat, precum şi surplusul de produse petroliere depistat în rezervoare şi/sau recipiente în procesul inventarierii la depozitele petroliere şi la staţiile de alimentare cu produse petroliere, legalitatea provenienţei cărora nu a fost confirmată, vor fi sechestrate în modul stabilit de legislaţie.
(2) Produsele petroliere introduse ilegal pe teritoriul Republicii Moldova şi mijloacele de transport cu care au fost introduse produsele petroliere vor fi sechestrate în modul stabilit de legislaţie.
(3) Autorităţile administraţiei publice abilitate cu dreptul de a elibera licenţe şi autorizaţii tehnice care au depistat lipsa evidenţei primare a produselor petroliere, lipsa tabelelor de calibrare la rezervoare şi conductele de petrol, mijloacelor metrologice de măsurare verificate şi în stare de funcţionare, aparatelor de casă cu memorie fiscală conectate la distribuitor şi altor mijloace de evidenţă şi control sînt în drept să sisteze activitatea depozitelor petroliere, staţiilor de alimentare cu produse petroliere pînă la înlăturarea încălcărilor depistate."
alineatele (1)-(3) devin alineatele (4)-(6).
14. La articolul 26 alineatul (1),  după cuvintele "pe piaţa produselor petroliere" se introduce cuvîntul "principale". 

15. Articolul 27 alineatul (1): 

la subalineatul 1, liniuţa 1 va avea următorul cuprins: 

"- va aproba schema de amplasare a staţiilor de alimentare cu produse petroliere şi a depozitelor petroliere pe teritoriul Republicii Moldova;"

la subalineatul 2, cuvintele "la toate punctele vamale" se înlocuiesc cu cuvintele "la toate punctele de trecere a frontierei vamale".


Art.II. – Guvernul: 

pînă la 10 aprilie 2003, va lua măsuri pentru instalarea de către agenţii economici care desfăşoară activitate de import şi comercializare a produselor petroliere a aparatelor de casă cu memorie fiscală conectate la distribuitor;

pînă la 1 iulie 2003, va implementa sistemul automatizat de evidenţă a produselor petroliere;
pînă la 1 octombrie 2003, va implementa sistemul de identificare cu marcatori a produselor petroliere principale.

Art.III. – Legea nr.461-XV din 30 iulie 2001 privind piaţa produselor petroliere, cu toate modificările şi completările, se va republica în Monitorul Oficial al Republicii Moldova în conformitate cu prevederile art.41 din Legea nr.780-XV din 27 decembrie 2001 privind actele legislative, dîndu-se articolelor o nouă numerotare.
PREŞEDINTELE  PARLAMENTULUI

EUGENIA  OSTAPCIUC

Chişinău, 26 decembrie 2002.

Nr.1585-XV.

